গুৱাহাটীত থকা 'মাডাৰ অ'ল্ড এজ হ'মত' আজি উপস্থিত হয় অসমৰ জনপ্ৰিয় কণ্ঠশিল্পী অংগৰাগ পাপন মহন্ত। কণ্ঠশিল্পীগৰাকী উপস্থিত হোৱাৰ লগে লগে মাডাৰ অ'ল্ড এজ হ'মৰ আবাসী সকলে ফুলেৰে স্বাগতম জনায়।
প্ৰায় আঢ়ৈ ঘণ্টা আবাসী সকলৰ লগত কটায় আবেগিক হৈ পৰে পাপন। বহাগ বিহুৰ পূৰ্বে তেওঁ আইতা সকলৰ কাৰণে নতুন কাপোৰ লৈ আহি সকলোকে মাজত বিতৰণ কৰে আৰু বহু সময় ধৰি আবাসী সকলৰ লগত তেওঁলোকৰ স্মৃতি ৰোমন্থন কৰে। প্ৰতিদান স্বৰূপে আইতা সকলেও মৰমৰ শিল্পী জনক গোলাপ ফুলৰ থোপা, শৰাই আৰু চুমাৰে সম্বৰ্ধনা জ্ঞাপন কৰে। বহু কেইগৰাকী আইতাই নিজ হাতেৰে মিঠাইয়ো খুৱাই পাপনক।
আনহাতে, অসমলৈ আহি আইতা সকলৰ মাজত সময় কটাব পাই যথেষ্ট সুখী বুলি মন্তব্য কৰে পাপনে। সকলোৰে কাৰণে আটকধুনীয়াকৈ সজাই পৰাই ৰখা পৰিবেশত তেওঁ বহুকেইটা গানো গুণগুণাই। আইতা সকলেও পাপনৰ সুৰৰ লগত সুৰ মিলাই বিহু গীত গায়।
উল্লেখযোগ্য যে, গুৱাহাটীত থকা মাডাৰ অল্ড এজ হ'মে দীৰ্ঘদিন ধৰি ঘৰ আৰু সমাজত আলৈ অথানি হোৱা বৃদ্ধা মহিলা সকলক সেৱা আগবঢ়াই আহিছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
